1. Alakítsd ki a projekt mappáját az alábbi módon (ezek nem kerülnek értékelésre, de a feladatsorral való elinduláshoz szükségesek):
   1. Másold be az index.html és alap.css állományokat a projekt mappájába!
   2. Hozz létre a projekt mappájában egy stíluslapot style.css néven! Érd el, hogy a stíluslap csatolva legyen az alap.css és a style.css állományok (ebben a sorrendben!) az index.html állományhoz!   
      **A szükséges formázásokat a** style.css **állományban végezd el!**
   3. A projekt mappájában helyezd el a kepek.zip állományban található images mappát!

Feladatod, hogy egy cég vezetőségének tagjait bemutató és azok elérhetőségeit tartalmazó kártyákat alakíts ki egy weboldalhoz! A kész weboldalról a minta.png állományban nagy felbontású mintát találsz, amelyet nem használhatsz fel a megoldás során! **A formázások során használhatod az elemekhez rendelt osztályazonosítókat!**

1. Hozd létre a szemantikus.txt állományt a projekt mappájában és írd le, hogy az index.html állományban milyen szemantikus elemek találhatóak és azoknak mi az általános funkciója!
2. Kártya kialakítása
   1. A kártyákban (card osztályazonosítójú elemekben) táblázatos elrendezés legyen kialakítva!
   2. A kártyákban az elemek az alábbi felépítésben vannak:   
      A képen szöveg, Emberi arc, ember, képernyőkép látható

      Automatikusan generált leírás  
      A felépítéshez hozd létre a megfelelő mintát a táblázatos elrendezésnek!
   3. Érd el, hogy a megfelelő adatok a táblázatos elrendezésben a megfelelő helyen jelenjenek meg!
   4. Érd el, hogy a profilkép, a név, a beosztás, az email és a telefonszám függőlegesen középen legyen a rendelkezésre álló helyen!
   5. Érd el, hogy az email és a telefon ikon függőlegesen és vízszintesen középen legyen a rendelkezésre álló helyen!
3. Kártyákat tartalmazó elem
   1. Érd el, hogy a kártyák a container osztályú elemben reszponzív, fluid módon viselkedjenek! Egy sorban maximum két elem férhet el, ha a viewport szélessége csökken, akkor egy sorban egy elem legyen!
   2. Érd el, hogy az elrendezés sorfolytonosan jelenítse meg a kártyákat!
   3. Érd el, hogy az elrendezésben a szükséges helyeken a kártyák között „sortörés” legyen!
   4. Érd el, hogy az elrendezésben a kártyák mindig függőlegesen és vízszintesen középre legyenek igazítva a sorokban!